Ó phictiúirí satailíte a tugadh faoi deara an balla mór millteach cois aille ar an Oileán Thiar de chéaduair. Bhí a fhios ag muintir na háite faoi le tamall roimhe sin, ar ndóigh, ach níor chuir lucht raidió ná teilifíse suim ann nó go bhfacthas ón spás é. Fear áitiúil, Taim Thaidhg Rua, a tháinig abhaile tar éis blianta fada a chaitheamh ag plé le cúrsaí tógála, atá ina bhun. Cosaint ó bhaol súnámaí, a deir sé, de bharr athrú aeráide. Ach cé atá ag íoc as an togra fíorchostasach seo a bhfuil chuile dhuine ar an oileán ag obair air? Agus tá bean chéile Taim, Róisín, í féin ag tabhairt faoina mhacasamhail de thogra. An é gur bhuaigh duine éicint an Lotto?